Lancaster (Lancashire)
Lancaster (čita se Lankaster) je grad od 49,871 na sjeverozapadu Engleske u Countyu Lancashire, on je i administrativni centar distrikta City of Lancaster koji ima 138,400 stanovnika.

Geografske karakteristike 

Lancaster leži na zapadu Lancashira u regiji Jugozapadna Engleska, na početku estuarija rijeke Lune udaljen 11 km od Irskog mora.  

Grad leži na željezničkoj pruzi između južnog Lancashira i Carlisla u Cumbriji, pored grada prolazi i veliki britanski autoput između Birminghama i Škotske.

Historija 

Lancaster je izrastao na mjestu rimskog kastruma (tragovi rimskih bedema vide se i danas).  

U 11. vijeku tadašnji feudalni gospodar toga kraja Roger Poitou, podigao je (ili samo proširio) zamak i osnovao benediktinski samostan  Svete Marije. Oko tih objekata izraslo je naselje koje je svoj prvi status grada dobilo 1193. Dva puta je razoren 1322. i 1389. od strane Škota u vrijeme graničnih ratova sa Kraljevinom Škotskom. Nakon tog se ponovno obnovio i dobio status trgovišta. Veliki pomak za grad bila je 1688. kad se njegovih šest trgovačkih kompanija ujedinilo, nakon tog je prosperirao kao luka krajem 18. vijeka, ali je nasipavanje estuarija uništilo luku.  

Za engleskog građanskog rata sredinom 17. vijeka, njegov zamak, u kom su se utaborile snage engleskog parlamenta čak tri puta su opsjedale rojalističke snage.

Privreda

Industrija Lancastera proizvodi namještaj i linoleum. Zbog udaljenosti od velikih urbanih centara Manchestera i Liverpoola, nije se uspio etablirati kao centar pamučne industrije, ali ima predionica[[Sintetička 
vlakna|sintetičkih vlakana]].

Jedno vrijeme u njemu je bilo sjedište kompanije Reebok, ipak sve u svemu Lancaster je sve do danas ostao u svojoj osnovi -  trgovački grad. On i danas ima jedan od najvećih stočnih sajmova sjeverozapadne Engleske.

Znamenitosti 
Najveća znamenitost grada je zamak podignut na mjestu rimskog kastruma i crkva Sv Marije iz 15. vijeka.
Grad ima univerzitet osnovan je 1964.

Distrikt City of Lancaster je uglavnom ruralan kraj, u njemu leži poznato ljetovalište Morecambe.

Pobratimski gradovi 

, Aalborg
, Almere
, Lublin
, Perpignan
, Rendsburg
, Växjö
, Viana do Castelo

Izvori

Vanjske veze 

 Lancaster City Council 

Gradovi u Engleskoj
Lancashire